**ОБЩИНСКИ СЪВЕТ НА ОБЩИНА ДИМИТРОВГРАД**

 *6400 гр.Димитровград, бул.”Г.С.Раковски” № 15; www.dimitrovgrad.bg*

*Председател – Тел.: 0391/68210; 68212; факс: 0391/66764*

*e-mal: obs@dimitrovgrad.bg;*

**ДО**

**ОБЩИНСКИ СЪВЕТ**

**ДИМИТРОВГРАД**

**Д О К Л А Д Н А З А П И С К А**

**ОТ ГЕРГАНА КРЪСТЕВА – ПРЕДСЕДАТЕЛ НА ОБЩИНСКИ СЪВЕТ ДИМИТРОВГРАД**

**Относно:** **Определяне на продължителността на работното време на Председателя на Общински съвет – Димитровград**

 **УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

С решение №123/30.01.2020г. на ОбС-Димитровград бе избран заместник председател на ОбС-Димитровград.Съгласно чл. 15 ал.2 от Правилника за организацията и дейността на ОбС-Димитровград, неговите комисии и взаимодействието му с общинска администрация председателят на ОбС-Димитровград може да възложи една или повече функции на заместник председателя.

Съгласно чл. 26. ал.1 от ЗМСМА Общинският съвет определя размера на възнаграждението на председателя на съвета в зависимост от определената продължителност на работното му време. Размерът на възнаграждението при намалено работно време се определя пропорционално на неговата продължителност, определена от общинския съвет. Размерът на възнаграждението на председателя на общинския съвет не може да надвишава 90 на сто от възнаграждението на кмета на общината.Съгласно чл.16 от Правилника за организацията и дейността на ОбС-Димитровград, неговите комисии и взаимодействие с общинската администрация председателя на ОбС получава месечно възнаграждение равно на 100% от максимално допустимото, като функциите си председателя изпълнява при ненормиран работен ден. Предвид правомощието на ОбС-Димитровград да определи продължителността на работното време и обвързването му с начина на определяне на възнаграждението считам, че следва да бъде намалено работното време на председателя на 6 часа с оглед и изпълняваната от него работа и това, че има избран заместник председател, който ще бъде упълномощен да изпълнява част от функциите на председателя.Наред с това предложението е и в съответствие с залегналото в бюджета на общинския съвет за 2020г. за брутен размер на предвидените средства за трудови възнаграждения на председателя и на общинските съветници.

Предвид гореизложеното и на основание чл. 26, ал.1 от ЗМСМА и чл.16 от Правилника за организацията и дейността на Общински съвет-Димитровград неговите комисии и взаимодействието му с общинската администрация, предлагам следния проект за

**Р Е Ш Е Н И Е:**

1.ОбС-Димитровград определя за председателя на ОбС-Димитровград непълно работно време с продължителност 6 часа дневно при петдневна работна седмица като му определя пропорционално месечно възнаграждение съобразно продължителността на непълното работно време от 6 часа дневно в размер на 75% от възнаграждението предвидено в чл.16 ал.1 от Правилника за организацията и дейността на ОбС-Димитровград, неговите комисии и взаимодействието му с общинска администрация.

**ГЕРГАНА КРЪСТЕВА**

*Председател на*

*Общински съвет - Димитровград*